I efteråret 2012 får alle borgere over 55 år et fleksibelt idrætstilbud, der giver dem mulighed for at prøve kræfter med forskellige sportsgrene. Aalborg Kommune og Aalborg Seniorsport er nemlig på vej med et nyt projekt, der er støttet af Nordea-fonden og SIFA. - Vi håber, at flere seniorer får lyst til på egne præmisser at opleve glæden ved at dyrke motion i samvær med andre i sportsforeningerne, siger Ulla Björnsson, sekretariatschef i Nordea-fonden. Målet med tiltaget er at få flere seniorer til at blive fysisk aktive. Det forventes at der i løbet af to år vil være over 1.000 årlige brugere af tilbuddet og, at der som følge af initiativet er kommet yderligere 300 nye medlemmer i seniorsportsforeningerne.

Opsummering:
55+ borgere i Aalborg Kommune får frit valg på alle sportshylder.